በአዲስ አበባ ምርጫው  በተሳካ መልኩ እየተከናወነ መሆኑ ተገለፀ
 በአዲስ ከተማ፣ ኮልፌ ቀራኒዮ፣ ንፋስ ስልክና አቃቂ ቃልቲ ክፍለ ከተሞች ባሉ የምርጫ ጣቢያዎች ለመምረጥ የተመዘገበ ህዝብ ከጥዋቱ 12 ሰዓት ጀምሮ በነጻና በሰላማዊ መንገድ እየመረጠ መሆኑን የምርጫ አስተባባሪዎች ገለጹ።የዋልታ ኢንፎርሜሽን ማእከል ዘጋቢዎች በአዲስ አበባ በሚገኙ የምርጫ ጣቢያዎች ተዟዙረው እንደተመለከቱት ምርጫው በተሳካ መልኩ እየተከናወነ ነው፡፡የምርጫ ታዛቢዎችና አስፈፃሚዎች ድምጽ መስጫው ሰአት 12፡00 ከመድረሱ በፊት ሁሉም ቁሳቁሶች መዘጋጀታቸውን ካረጋገጡ በኋላ ድምጽ መስጠት ቀጥሏል፡፡በአዲስ ከተማና ኮልፌ ቀራኒዮ የምርጫ ጣቢያዎች አስተባባሪዎች ምርጫው በሰላማዊ መንገድ እየተከናወነ እንዳለ ገልጸዋል።የምርጫ ክልል 6 ምርጫ ጣቢያ 2 አስተባባ የሆኑት ወ/ሮ ሮማን በቀለ እንደገለፁት ነዋሪዎቹ ድምጽ ለመስጠት ከጠዋቱ 11፡30 ጀምሮ በሰልፍ ተራ በመጠበቅ የድምጽ መስጫውን ሰአት በጉጉት ሲጠባበቁ እንደነበረ ገልፀዋል፡፡ድምጽ ከመስጠት በፊት ለመራጮች የድምጽ አሰጣጥና ሒደቱን በተመለከተ በስእላዊ መግለጫ በማስደገፍ ገለፃ ሲደረግላቸው እንደነበር ወ/ሮ ሮማን ገልፀዋል፡፡የምርጫ ክልል 9 ምርጫ ጣቢያ 03 የምርጫ አስፈፃሚ ወ/ሮ መስከረም  የምርጫ ሒደቱ በጥሩ ሁኔታ እየተከናወነ እንደሆነና ድምጽ ሰጪዎችን በፍጥነት ለማስተናገድና የተፈጠረውን ረጅም ሰልፍ በመቀነስ የተቀላጠፈ አገልግሎት ለመስጠት ጥረት እየተደረገ እንደሆነ ነግረውናል፡፡በምርጫ ክልል 9 ወረዳ 03 የመድረክ ፖለቲካ ፖርቲ ዘጋቢ አቶ አብይ ሐይሉ እንደተናረገው እስካሁን ባለው የድምጽ አሳጣጥ ሒደት ምንም አይነት ችግር እንዳላጋጠመውና በቀጣም የድምጽ አሰጣጡን ሒደት የተሳካ አድርጐ ለማጠናቀቅ ከምርጫ አስፈፃሚዎች ጋር በጋራ በመሆን ሐላፊነቱን ለመወጣት ዝግጁ መሆኑን ገልፀውልናል፡፡በምርጫ ክልል 24 የምርጫ ጣቢያ 9 ድምጽ ሲሰጡ ካገኘናቸው ሰዎች መካከል የመንግስት ኮሚዩኒኬሽን ጉዳዮች ጽ/ቤት ሚ/ር ዴኤታ አቶ እውነቱ ብላታ እንደተናገሩት እስካሁን ያለው የምርጫ ሒደት ሰላማዊና የተሳካ እንዲሆን ባለፉት አራት አመታት የዳበርነው ልምድ ጠቅሞናል አሁንም በህብረተሰቡ ዘንድ የተፈጠረውን የነቃ ተሳትፎና ግንዛቤ በማጠናከር ምርጫውን በተሳካ መልኩ እንፈጽማለን ብለዋል፡፡አቶ እውነቱ አያይዘውም የእስካሁኑን ሰላማዊና ዴሞክራሲ የምርጫ ሒደት የተፈጠረውን መግባባት ከምርጫ ውጤቱ በኋላም እንደሚቀጥል በመተማመን ህብረተሰቡና የፖለቲካ ፖርቲዎች የህብረተሰቡን ድምጽ በማክበር የምርጫውን ውጤት በፀጋ መቀበል እንዳለባቸው ጥሪያቸውን አስተላልፈዋል፡፡በንፍስ ስልክ ላፍቶና አቃቂ  ክፍለ ከተሞች የተዘዋወሩ የዋልታ ሪፖርተሮች ያነጋገሯቸው የምርጫ አስተባባሪዎችም የምርጫው ሰላማዊነት በተመሳሳይ መልኩ ገልጸዋል።ወረዳ 6 ምርጫ ክልል 20 ምርጫ ጣቢያ 8 ላይ 12 ፖርቲዎች የተሳተፉ ሲሆን ከአራተኛው ዙር በተሻለ በሚባል ደረጃ 5ኛው ሀገር አቀፍ ምርጫ ብዙ መራጮችን ያሳተፈ መሆኑን በስፍራው ያገኘናቸው መራጮች ነግረውናል፡፡በተለይ በዚህ ምርጫ ጣቢያ 895 መራጮች የተመዘገቡ ሲሆን ከንጋት 12፡00 እስከ ረፋዱ 2፡00 የመራጮች ብዛት 122 ሲሆን በአጠቃላይ ከተመዘገበው መራጭ ህዝብ ሴቶች 495 የሚሆነው ቁጥር የሚሸፍኑ ሲሆን የወንድ ቁጥር 400 ነው፡፡ በተለይ ምርጫው ሰላማዊና ሚዛናዊነቱን በጠበቀ ሁኔታ እየተከናወነ መሆኑንም የኃይማኖት አባቶች አስረድተዋል፡፡በዚህ ምርጫ ጣቢያ የኢህአዴግ ተወካዮችና የሰሚያዊ ፖርቲ ተወካዮች የተገኙ ሲሆን ፖርቲዎቹ እንደሚሉትም ከጠዋት ጀምሮ ሰላማዊና ዴሞክራሲያዊ በሆነ መልኩ ምርጫው እየተከናወነ መሆኑንና በቅንጅት ህብረተሰቡን እያስተናገዱ መሆኑም ገልፀዋል፡፡የዘንድሮ ምርጫ ካለፈት አራት የምርጫ ሂደቶች የሚለየው መራጩ ሳይጉላላ በየምርጫ ጣቢያዎች በስፋት ስላሉ የምርጫ ሂደቱንም ቀልጣፋ አድርጐታል ሲሉ መራጮቹ ተናግረዋል፡፡ምርጫውን የሚያውኩ ተግባራትን ለመከላከልም ህብረተሰቡም ሆነ ፖርቲዎች የጋራ ርብርብ ማድረግ እንዳለባቸው ያነጋገርናቸው የኢህደዴግና የሰሚያዊ ፖርቲ  አባላት ገልፀዋል፡፡በንፋስ ስልክ ላፍቶ ክፍለ ከተማ ወረዳ 6 ዞን 2 ምርጫ ክልል 20 ምርጫ ጣቢያ 8 ላይ ከንጋቱ 12 ሰአት ጀምሮ የድምጽ መስጫ ወረቀቶችን፣ የምርጫ ማረጋገጫ ቀለሞችን፣ የእጩ ተወዳዳሪ ታዛቢዎችን፣ የህዝብ ታዛቢዎችና የምርጫ አስፈፃሚ አባላትን እንዲሁም የመዝገብ ሹም አባላት ህብረተሰቡን ለማስተናገድ መሰናዶአቸውን ጨርሰሙ አግኝተናቸዋል፡፡ በተለይ ምርጫው በተሳካ መልኩ እንዲጠናቀቅ እና መራጩ ህዝብ እንዳይጉላላ ስራቸውን በተቀላጠፈ መለኩ አከናውነው እንደጨረሱና መራጮች የሚፈልጉትን ፖርቲ ያለምንም ጫና እንዲመርጡ ገለፃ እያደረጉ መሆናቸውንም ገልፀውልናል፡፡በዚህ ምርጫ ጣቢያ የክልል የምርጫ ካርድ ይዘው የመጡ መራጮች የተገኙ ሲሆን የምርጫ ስነ-ምግባር ደንቡ የማይፈቅድ በመሆኑ ከምርጫው እንዲሰናበቱ ተደርገዋል፡፡በምርጫ ጣቢያው 587 መራጮች የምርጫ ካርድ ወስደው በመምረጥ ላይ ይገኛሉ፡፡ በዚህ ምርጫ ጣቢያም 12 ፖርቲዎች እጩዎቻቸውን አቅርበዋል፡፡በተያያዘ ዜናም አምስት የምርጫ አስፈፃሚ ሁለት እጩ ተወዳዳሪ ወኪሎች ማለትም የሰሚያዊና የኢህአዴግ ተገኝው ታዝበዋል፡፡በንፋስ ስልክ ላፍቶ ክ/ከተማ ወረዳ 6 ምርጫ ክልል 20 ምርጫ ጣቢጣ 14 በጋራ መኖሪያ ቤት ተጠቃሚ የሆኑ መራጮች ከፍተኛ ተሳትፎ ያደረጉ ሲሆን 1447 የህብረተሰብ ክፍል የምርጫ ካርድ የወሰደ ሲሆን ወንዶች 703 ሴቶች ደግሞ 744 የሚሆኑት በዛሬው እለት እየተካሄደ ላለው በሀገር አቀፍ ምርጫ ተመዝግበዋል፡፡ምርጫው ፍትሃዊና ዴሞክራሲያዊ ሆኖ እንዲጠናቀቅም ህብረተሰቡም ሆነ ፖርቲዎች መረባረብ እንዳለባቸው መራጮቹ ተናግረዋል፡፡